" Die tuinende vissers " deur SHEILA CUSSONS
Oorspronklik gepos deur: @rogers.com Sheila Cussons Die tuinende vissers Twee tuiniers met vier blou oë een 'n visdam seeblou skaars pupil I spy with my fishpond eye dis eintlik hulle ken-oog dié som die vergroeide gevaarte in pesetas op - het die siklope hulle etnas gesnoei visser-tuiniers miskien dat wingerde wakker oogkorrels teen die hange kon bloei? - beduie en kla oor die werk en wat dit gaan kos en stoot - dis Jonasoog - die groen baleine van die wilgers oop en verdwyn in die harige buik met 'n ou seelied en 'n visblink skêr.